

**ΕΛΛΗΝΙΚΗ ΔΗΜΟΚΡΑΤΙΑ** Αγ. Παρασκευή 01.10.2014

**ΝΟΜΟΣ ΑΤΤΙΚΗΣ**

**ΔΗΜΟΣ ΑΓ. ΠΑΡΑΣΚΕΥΗΣ** Αρ. Πρωτ: 37436

Δ/νση: Λ. Μεσογείων 415-417

Τ.Κ. 153 43

Τηλ.: 213 – 2004500

Φαξ : 213 – 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΜΗΜΑ ΑΡΧΙΤΕΚΤΟΝΙΚΟΥ ΣΧΕΔΙΑΣΜΟΥ**

Πληροφορίες: κ. Ν. Θεοδωρίδης

Τηλ.: 213 – 2004519

Φαξ : 213 - 2004513

E-mail: n.theodoridis[@agiaparaskevi.gr](mailto:dimosagiasparaskevis@agiaparaskevi.gr)

**Προς :**

Τον Πρόεδρο και τα μέλη του Δημοτικού Συμβουλίου

**Θέμα:** Λήψη απόφασης για:

α) Έγκριση παράτασης της συμβατικής συνολικής προθεσμίας εκπόνησης της μελέτης με τίτλο “Αρχιτεκτονική Μελέτη Ανέγερσης Δημαρχιακού Μεγάρου Αγίας Παρασκευής”

β) Έγκριση παράτασης της συμβατικής συνολικής προθεσμίας εκπόνησης της μελέτης με τίτλο “Στατικές, Γεωτεχνικές και μελέτες Η/Μ Εγκαταστάσεων για την ανέγερση του Νέου Δημαρχιακού Μεγάρου Αγίας Παρασκευής”

**Σχετικά με το θέμα α) :** Η υπηρεσία μας με το αρ. πρωτ. 39934/16.10.2013 έγγραφο απέστειλε την 3η φάση ( εφαρμογής ) της μελέτης με τίτλο “Νέο Δημαρχιακό Μέγαρο Αγίας Παρασκευής” στο τμήμα Τεχνικών Έργων της Δ/νσης Τεχνικών υπηρεσιών του Υπουργείου Εσωτερικών για θεώρηση σύμφωνα με την 23957/30-4-07 απόφαση του Υπουργού ΕΣ.Δ.Δ.Α και την συνοδευτική με αρ. 35/25-5-2007 εγκύκλιο ΥΠ.ΕΣ.Δ.Δ.Α.

Η αρχιτεκτονική μελέτη εφαρμογής επανυπεβλήθη στον ίδιο φορέα με το 11558/27.03.2014 (αρ. πρωτ. Δήμου) έγγραφο μας με συμπληρωματικά στοιχεία λόγω της αρνητικής γνωμοδότησης για τη θεώρηση της από το Σ.Δ.Κ.Ε.Θ.Μ. η οποία περιλαμβάνεται στο από 31.01.2014 10ο Πρακτικό του Συμβουλίου και μας κοινοποιήθηκε με το 47785/13/18.02.2014 έγγραφο της Δ/νσης Τεχνικών Υπηρεσιών του Υπουργείου Εσωτερικών.

Επειδή μέχρι την σύνταξη του παρόντος δεν έχει ολοκληρωθεί η σχετική διαδικασία της θεώρησης και σύμφωνα με την 37166/30.09.2014 σχετική αίτηση των αναδόχων μελετητών με την οποία συμφωνεί η υπηρεσία μας

**ζητείται**

η λήψη σχετικής απόφασης για την έγκριση χορήγησης παράτασης της συνολικής προθεσμίας της σύμβασης της μελέτης με τίτλο "Αρχιτεκτονική Μελέτη Ανέγερσης Δημαρχιακού Μεγάρου Αγίας Παρασκευής”, κατά τας διατάξεις της παρ. 3 του άρθρου 27 του Ν. 3316/05 άνευ υπαιτιότητας του αναδόχου κατά 8 μήνες και συγκεκριμένα μέχρι τις 30.5.2015.

**Σχετικά με το θέμα β) :** Με το ίδιο έγγραφο που μνημονεύεται στο θέμα α), η υπηρεσία μας απέστειλε για θεώρηση και την 3η φάση ( εφαρμογής ) της μελέτης με τίτλο “Στατικές, Γεωτεχνικές και μελέτες Η/Μ εγκαταστάσεων για την ανέγερση του Νέου Δημαρχιακού Μεγάρου Αγίας Παρασκευής”. Για τους ίδιους λόγους που αναπτύσσονται στο (α) η μελέτη επανυπεβλήθη στον ίδιο φορέα και μέχρι τη σύνταξη του παρόντος εκκρεμεί η θεώρηση της και σύμφωνα με την 37004/29.09.2014 αίτηση των αναδόχων μελετητών με την οποία η Υπηρεσία μας συμφωνεί

**ζητείται**

η λήψη σχετικής απόφασης για την έγκριση χορήγησης παράτασης της συνολικής προθεσμίας της σύμβασης της μελέτης με τίτλο ¨Στατικές, Γεωτεχνικές και μελέτες Η/Μ εγκαταστάσεων για την ανέγερση του Νέου Δημαρχιακού Μεγάρου Αγίας Παρασκευής”, κατά τας διατάξεις της παρ. 3 του άρθρου 27 του Ν. 3316/05 άνευ υπαιτιότητας του αναδόχου κατά 8 μήνες και συγκεκριμένα μέχρι τις 30.5.2015.

**Συνημμένα:**

* Η με αρ. πρωτ. 37166/30.09.2014 αίτηση.
* Η με αρ. πρωτ. 37004/29.09.2014 αίτηση.
* Το από 31.01.2014 Πρακτικό Νο 10 του Σ.Δ.Κ.Ε. & Θ.Μ.

Ο ΔΗΜΑΡΧΟΣ

ΙΩΑΝΝΗΣ ΣΤΑΘΟΠΟΥΛΟΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**ΑΚΡΙΒΕΣ ΑΝΤΙΓΡΑΦΟ**

ΑΓΙΑ ΠΑΡΑΣΚΕΥΗ 01.10.2014

Ο ΠΡΟΪΣΤΑΜΕΝΟΣ

ΝΙΚΟΛΑΟΣ ΘΕΟΔΩΡΙΔΗΣ

ΑΡΧΙΤΕΚΤΩΝ ΜΗΧΑΝΙΚΟΣ

Π.Ε./Β’.